**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ****Hotărâre a Guvernului****privind reaprobarea caracteristicilor principale și a indicatorilor tehnico-economici aferenți obiectivului de investiții „Îmbunătățirea condițiilor de funcționare în siguranță a acumulării Leșu, județul Bihor”** |
| **Secţiunea a 2-a****Motivul emiterii actului normativ** |
| 2.1. | Sursa proiectului de act normativ | Proiectul este inclus în Planul de Management de Risc la Inundații al bazinului hidrografic Crișuri, Ciclul 2 de implementare a Directivei Inundații, care reprezintă o viziune strategică pentru managementul riscului la inundații atât la nivel de Administrație Bazinală de Apă Crișuri, cât și la nivel de A.P.S.F.R. - Areas with Potential Significant Flood Risk - Zone cu Risc Potențial Semnificativ la Inundații. În cadrul Planului de Management de Risc la Inundații al bazinului hidrografic Crișuri - Ciclul 1 de implementare a Directivei Inundații, zona de interes a proiectului a fost desemnată ca zonă cu risc potențial semnificativ de inundații, Râul Iad – aval confluență Dașor. În acest sens, s-au stabilit obiectivele de management al riscului la inundații, s-au identificat măsurile necesare în atingerea obiectivelor managementului riscului la inundații și s-au prioritizat măsurile care vizează reducerea riscului la inundații la nivel de A.P.S.F.R, ținând cont de obiectivele specifice de management al riscului la inundații. |
|  2.2. | Descrierea situaţiei actuale |  Prin Hotărârea Guvernului nr.781/2018 privind reaprobarea indicatorilor tehnico-economici aferenți obiectivului de investiții „Punerea în siguranță a acumulării Leșu, județul Bihor" au fost aprobați indicatorii tehnico-economici și asigurarea finanțării investiției din fonduri externe nerambursabile. Lucrările au demarat în cursul anului 2018, fiind executate lucrări în valoare totală de 6.405 mii lei din fonduri externe nerambursabile în baza prevederilor art.122  din Ordonanța de urgenta nr. 40/2015 privind gestionarea financiară a fondurilor europene pentru perioada de programare 2014-2020. Deoarece nu a fost semnat contractul de finanțare prin Programul Operațional Infrastructură Mare, în anul 2021 proiectul a fost inclus pe lista propunerilor de proiecte cu finanțare din sume aferente componentei de împrumut a Planului Național de Redresare și Reziliență - P.N.R.R., în cadrul Componentei C1 – Managementul Apei, Investiția I4 – „Adaptarea la schimbările climatice prin automatizarea și digitalizarea echipamentelor de evacuare și stocare a apei la acumulări existente pentru asigurarea debitului ecologic și creșterea siguranței alimentării cu apă a populației și reducerea riscului la inundații”. Datorită complexității dar și a cerințelor impuse de P.N.R.R., obiectivul de investiții „Punerea în siguranță a acumulării Leșu, județul Bihor” a fost redenumit astfel: „Îmbunătățirea condițiilor de funcționare în siguranță a acumulării Leșu, județul Bihor” și au fost reconsiderate în totalitate soluțiile tehnice prevăzute în documentația anterioară fiind incluse în plus lucrări pentru asigurarea și protecția echilibrului ecologic existent și îmbunătățirea biodiversității în bazinul hidrografic al râului Iad și asigurarea condițiilor de dezvoltare durabilă a zonei. În noua abordare proiectul include lucrări de modernizare și automatizare a echipamentului hidromecanic, echiparea cu un sistem informațional digital, înlocuirea sistemelor de măsură și control și completarea cu dispozitive de măsură noi, măsuri pentru asigurarea conectivității longitudinale și asigurarea debitelor ecologice în aval de acumulare, sisteme de colectare a plutitorilor și sisteme pentru îmbunătățirea calității apei din lacul de acumulare.Pentru trecerea la faza de implementare a proiectului din P.N.R.R. este necesară reaprobarea indicatorilor tehnico-economici prin emiterea unei Hotărâri a Guvernului României care va reglementa atât noua denumire a obiectivului de investiții cât și sursa de finanțare.Barajul şi acumularea Leșu se află amplasate în bazinul hidrografic Crişuri, pe Valea Iadului, afluent de stânga al râului Crișul Repede, cod cadastral III.1.44.10, la 6 km amonte de satul Remeți, comuna Bulz, județul Bihor. Acumularea Leșu a fost proiectată și realizată între anii 1969 - 1973, ca acumulare complexă, cu următoarele funcții:- atenuarea viiturilor.- compensarea deficiențelor de apă din aval – pentru orașul Oradea. În momentul de fata alimentarea cu apă potabilă și industrială a zonei aval, se asigură prin construirea acumulărilor Lugașu și Tileagd;- alimentarea cu apă a amenajării piscicole Remeți;- producerea de energie electrică prin intermediul centralei hidroelectrice Leșu;- dezvoltarea turismului în zonă.  Pe durata exploatării, de la punerea in funcțiune și până în prezent, o parte din construcțiile și echipamentele aferente barajului Leșu au suferit uzură fizică și morală avansată. De aceea se impun a se executa lucrări pentru remedierea deficiențelor apărute, deficiențe prezentate în ultimele expertize tehnice întocmite în anul 2022. Astfel, la întocmirea proiectului s-au respectat toate recomandările cuprinse în expertizele tehnice astfel încât barajul Leșu să funcționeze la parametrii normali. |
| 2.3. | Schimbări preconizate |  Scopul acestui obiectiv de investiții este de îmbunătățire a condițiilor de funcționare în siguranță a acumulării Leșu, județul Bihor.Prin lucrările propuse vor fi îndeplinite următoarele obiective:- exploatarea în condiții de siguranță a acumulării Leșu, la parametrii normali de funcționare, în concordanță cu necesitățile actuale în ceea ce privește viiturile excepționale favorizate de schimbările climatice, și cu prevederile privind siguranța barajelor, fără producerea de incidente care ar putea produce pagube umane și materiale importante;- protecția și îmbunătățirea calității mediului, refacerea biodiversității în zona lacului de acumulare, asigurarea debitului ecologic, asigurarea conectivităţii longitudinale, prin prevederea unei scări de pești;- protejarea rezidenților, a infrastructurii, caselor și a obiectivelor socio-economice prin controlul inundațiilor pe valea râului Iad;- protecția și creșterea calității vieții precum și dezvoltarea economică și socială a zonei prin reducerea riscului de producere a inundaţiilor . Lucrările prevăzute a se realiza pentru îmbunătățirea condițiilor de funcționare în siguranță a acumulării permanente Leșu sunt următoarele:1. **Reparație dale și injecții parament mască zona mal stâng prăbușit**: Lucrările la reparația paramentului amonte în zona prăbușită se vor continua până la vatra barajului. Se vor demola dalele deplasate și se va reface patul de anrocamente prin compactare. După aducerea stratului suport la cotele din proiect se vor rebetona dalele la dimensiunile inițiale. Zona de sub dalele existente, care nu se demolează, se va injecta cu beton fluid.2. **Impermeabilizare mască amonte** – prin acoperirea măștii de beton cu o geomembrană din policlorură de vinil – PVC, rezistentă la radiații ultraviolete – UV, care va îmbrăca inclusiv galeria de injecții. Geomembrana va fi sudată peste un geotextil perforat, nețesut și are propriul sistem de drenare, care colectează pe meridiane apa care ar putea fi infiltrată. Sunt prevăzute 2 sau chiar 3 drenuri, situate la partea inferioară, care vor fi evacuate în galeria de injecții și drenaj, într-un canal, și după măsurare, într-o bază de colectare. Masca de PVC va fi monitorizată cu sisteme de detecție statice și dinamice.3. **Curățare și reabilitare galerie de injecții**. Reabilitarea galeriei de injecții constă în lucrări de reabilitare a părților de construcții, inclusiv închidere a fisurilor și rosturilor din galerie, cu mortar de ciment aditivat și etanșarea pereților din interiorul și exteriorul galeriei. Se vor executa 12 foraje de injecții în exteriorul galeriei, la partea superioară, pe 20 m în adâncime pentru etanșarea versantului la contactul cu galeria.4. **Injecții din galerie și de la suprafață pentru impermeabilizarea fundației barajului și realizarea drenajului fundației** prin realizarea forajelor de drenaj și a drenurilor din peretele aval al galeriei. a) Lucrările de injecții propuse pentru impermeabilizarea fundației barajului constau în:- Injecții de îndesire a voalului de etanșare executate din galerie pe toată lungimea ei, pe un singur șir;- Injecții de legătură și consolidare a voalului de etanșare pe 2 șiruri din galerie adiacente voalului principal, numai în zona inferioară orizontală a galeriei.b) Lucrările de drenare a fundației barajului constau în:-14 foraje de drenaj echipate complet cu tubaj din polietilenă de înaltă densitate cu pereți dubli – PEID perforat, robinet și manometru;- 8 drenuri verticale complet echipate amplasate în peretele aval al galeriei, echipate cu robinet și manometru, pentru a capta apele de sub linia piezometrică prin corpul barajului.c) Lucrările de reabilitare a plintei mal stâng - plinta mal stâng se va consolida pe toată lungimea unde prezintă deteriorări ale betonului pentru a asigura o legătură stabilă cu geomembrana.5. **Reabilitarea sistemului de monitorizare, inclusiv sistem de avertizare alarmare, Supervisory Control and Data Acquisition – SCADA**.Pentru barajul Leșu se propun a fi achiziționate următoarele aparate de măsura și control: traductoare de nivel, pluviometru, traductor temperatură, traductoare de nivel cu compensarea presiunii atmosferice, debitmetre electromagnetice. Sistemele vor măsura deformarea, temperatura, înclinația și presiunea în corpul barajului. Rețeaua de comunicație între baraj și camera de control va fi de tipul fibrei optice. La nivelul camerei de control va fi instalat un panou cu rol de comandă și control al barajului. Suplimentar sunt propuse și reabilitarea căminelor echipate cu deversoare, care presupun montarea de deversoare calibrate pentru măsurarea descărcătorilor, în condițiile cunoașterii nivelului și transmiterea datelor la distanță în dispecer. În cadrul proiectului a fost prevăzut un sistem informațional digital pentru urmărirea comportării în exploatare a acumulării Leșu. Pentru urmărirea comportării în exploatare a acumulării Leșu se prevede implementarea unui sistem de achiziții de date, execuție și înregistrare distribuit, de tip SCADA, folosind senzori dedicați pentru măsurarea parametrilor tehnici, explicitați pe larg mai jos, achiziționarea datelor fiind făcută într-un microcalculator industrial sau Programmable Logic Controller - PLC situat într-un tablou electric dedicat. De asemenea, separat, se prevede un tablou electric pentru partea de acționari și monitorizări sisteme. Sistemul de comunicație va fi un sistem dedicat și se realizează cu fibră optică pe întregul traseu, de la partea de achiziție până la dispeceratul local, cantonul de exploatare.Prin proiect este prevăzută modernizarea stației hidrometrice amplasată pe malul stâng în aval de baraj din punct de vedere al monitorizării și alarmării.Stația va conține senzori și traductoare pentru măsurarea mărimilor după cum urmează:- Senzor de măsurare a vitezei vântului - Anemometru- Senzor de măsurare a direcției vântului- Temperatura aerului- Umiditate relativă- PluviometruAceștia vor fi completați cu o cameră video ce va furniza imagini în timp real asupra stării acumulării de apă.Pentru reducerea riscurilor în ceea ce privește amenințările externe provocate de intruziunea în zona barajului, a fost prevăzut un sistem antiintruziune alcătuit din: subsistemul de alarmă la intruziune, subsistemul de control acces, subsistemul de supraveghere perimetrală.6. **Reabilitare drum coronament, iluminat coronament, reabilitare pilaștri de urmărire a comportării, execuția de accese la pilaștri, amenajare platforme adiacente coronamentului, poarta acces, reabilitare scări pe paramentul aval;**7. **Reabilitarea echipamentelor hidromecanice si electrice**;Au fost prevăzute lucrări de reabilitare/înlocuire/completare a echipamentelor hidromecanice aferente golirii de fund și prizei de apă, după cum urmează:a). Golirea de fund- Înlocuirea vanei fluture de la golirea de fund cu o vană fluture nouă cu acționare hidraulică și a instalației de by-pass. Noul echipament va fi prevăzut cu indicator local de poziție a vanei, precum și cu interfața de conectare la sistemul SCADA, cu posibilitatea de comandă a vanei de la distanță, precum și cu transmiterea poziției vanei și a altor parametrii de funcționare;- Reabilitarea vanei plane, prin înlocuirea sistemului, refacerea protecției anticorozive, verificarea structurii de rezistență și refacerea sistemului de etanșare;- Înlocuirea totală a vanei conice cu o vana nouă, prevăzută cu grup de acționare electromecanică, prevăzut cu posibilitate de acționare manuală, cu roată de manevră; noul echipament va fi prevăzut cu indicator local de poziție a vanei, precum și cu interfață de conectare la sistemul SCADA, cu posibilitatea de comandă a vanei de la distanță, precum și cu transmiterea poziției vanei și a altor parametrii de funcționare.- Înlocuirea tronsonului de legătură între vana fluture și vana conică.- Pentru conducta golirii de fund se propun lucrări pentru refacerea grosimii peretelui conductei în zonele cele mai afectate, curățarea de rugină și alte impurități, aplicarea unei noi protecții anticorozive.- Achiziționarea și montarea în fața vanei golirii de fund a unui grătar des, mobil, cu lumina între bare de 60 mm, prevăzut cu posibilitatea de scoatere pentru curățare și remedieri, protejat anticoroziv.- Achiziționarea și montarea în fața grătarului des a unui grătar rar, fix, cu lumina intre bare de 160 mm. Pe timpul executării lucrărilor de retehnologizare privind partea de construcție a barajului, în casa de vane golire de fund se va demonta întregul echipament hidrodinamic și se va monta o conductă metalică pentru evacuarea debitelor de apă ce intră în lacul de acumulare.b). Priza de apă și casa troliului- Înlocuirea palanului cu cărucior manual cu un electropalan, precum și înlocuirea căii de rulare a palanului;- Înlocuirea instalației electrice de forță, a dulapurilor electrice de comandă și automatizare- Reabilitarea mecanismului de acționare al troliului și batardoului aferent vanei de la priza de apă- Înlocuirea electromotorului și servofrânei- Refacerea protecției anticorozive- Reabilitare grătar des - Reabilitare batardou Din punct de vedere electric prin proiect se optimizează sistemul de alimentare cu energie electrică pe noduri energetice sau centre de consum, care sunt în zona principalilor consumatori electrici, astfel:- Casa troliu, inclusiv priza de apă a centralei hidroelectrice: instalațiile tehnologice urmează a fi separate de instalațiile auxiliare de iluminat și prize de exploatare și intervenție, astfel încât orice eventual defect sau intervenție asupra unora din elemente să nu scoată din funcțiune restul.- Casa vanelor golirii de fund: necesită dublă alimentare cu energie electrică, a consumatorilor tehnologici aferenți, prin două surse independente de Sistemul Energetic Național. - Tablou mal drept: care conține iluminatul pe coronament, iluminatul galeriei de injecții și alimentarea consumatorilor din zonă necuprinsi în celelalte tablouri existente, alimentat în prezent prin sursa independentă din Sistemul Energetic Național, ce se interconectează cu consumatorii tehnologici.- Sistemul de monitorizare: include echipamentele și cablajul aferent, software și montajul elementelor din sistem, care se corelează și completează cu sistemul informațional, în conformitate cu necesitățile reale de urmărire a parametrilor cuantificabili- Sistemul de avertizare – alarmare: constând în sirenele de avertizare-alarmare a populației în caz de dezastre, sistemul de propagare/transmitere a informațiilor și comunicarea cu acestea sunt stabilite în conformitate cu studiile de inundabilitate.8. **Masuri pentru asigurarea conectivității longitudinale**; Pentru asigurarea conectivității longitudinale a cursului de apă și asigurarea migrației peștilor în aval și în amonte de baraj, se prevede o scară de pești tubulară tip sifon denumită FishFlow.9. **Măsuri pentru asigurarea debitelor ecologice**; Debitele ecologice se vor asigura din Casa Vanelor printr-o structura adiacenta din conducta de golire.10. **Realizarea de insule plutitoare în vederea îmbunătățirii calității apei în acumulare**;Se propune o construcție din paleți de lemn și stuf ce poate curăța și regenera natural apa lacurilor și râurilor. Împletitura de rizomi de stuf favorizează strângerea diverselor resturi din apa lacului și fixarea rădăcinilor de plante acvatice și de resturi organice, acestea dezvoltându-se și extrăgând din apă nutrienți dăunători pentru faună și floră, ajutând astfel la purificarea lacului.11. **Sisteme de colectare a deșeurilor plutitoare;** Pentru a realiza operațiunea de reținere a plutitorilor la coada acumulării se va realiza o incintă de captare a deșeurilor realizată dintr-o parte fixă și o parte mobilă: un braț flotor alcătuit din tuburi din polietilenă de înaltă densitate, sau PEHD și șufă metalică, constituindu-se într-un sistem de balize ce va sta la suprafața apei și va împiedica trecerea deșeurilor, direcționându-le către capcană. Sistemul de balize va fi echipat și cu un sistem de plase de mică adâncime ce vor fi folosite pentru a capta deșeurile care nu plutesc la suprafața apei. Soluțiile tehnice sunt în concordanță cu cerințele Directivei 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei privind evaluarea și gestionarea riscului la inundații, pentru protecția și îmbunătățirea specificului mediului înconjurător și a aspectului său estetic și prevenirea sau minimizarea pierderilor economice prin reducerea riscului la inundații și măsuri de protecție locală în zonele populate, precum și Directiva 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului. Lucrările care se realizează în cadrul acestui obiectiv de investiții se încadrează în Strategia Națională de Management al Riscului la Inundații pe termen mediu și lung, aprobată prin Hotărârea Guvernului nr. 846/2010, care definește un cadru tehnic, instituțional și legal pentru prevenirea și reducerea tuturor consecințelor negative ale inundațiilor, până la niveluri acceptabile gradual și procentual, asupra activităților socio-economice, asupra proprietăților, asupra vieții și sănătății oamenilor și asupra mediului înconjurător, ținând cont de necesitățile specifice și de obligațiile internaționale ale României, fiind în concordanță cu orizontul de timp al Strategiei Naționale pentru Dezvoltare Durabilă a României 2030, aprobată prin Hotărârea Guvernului nr. 877/2018, cu modificările și completările ulterioare și în conformitate cu prevederile Planurilor de Management ale Bazinelor Hidrografice care asigură conformitatea cu Directiva Cadru Apă – DCA. Valoarea totală a obiectivului de investiții de 206.684 mii lei, din care Rest de executat 199.375 mii lei, a fost avizată în Consiliul Interministerial de Avizare Lucrări Publice de Interes Național.Lucrările aferente „Restului de executat” sunt propuse spre finanțare din sumele aferente componentei de împrumut a Planului Național de Redresare și Reziliență – P.N.R.R., Componenta 1 – Managementul Apei, și din finanțare publică națională, de la bugetul de stat prin Ministerul Mediului, Apelor și Pădurilor, din veniturile proprii ale Administrației Naționale „Apele Române”, precum și din alte surse legal constituite, în limita sumelor aprobate anual cu această destinație, conform programelor de investiții publice aprobate potrivit legii. |
| 2.4. | Alte informaţii |  Nu au fost identificate. |
| **Secţiunea a 3-a****Impactul socioeconomic** |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ |  În timpul dezvoltării proiectului, impactul prognozat asupra mediului socio-economic va fi pozitiv, având în vedere că vor fi create noi locuri de muncă pentru comunităţile locale în zona în care lucrările de amenajare a obiectivului de investiţii„Îmbunătățirea condițiilor de funcționare în siguranță a acumulării Leșu, județul Bihor” vor fi efectuate.  |
| 3.2. | Impactul social | Proiectul de act normativ nu se referă la acest subiect. |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Proiectul de act normativ nu se referă la acest subiect. |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. |
| 3.5. | Impactul asupra mediului de afaceri | Proiectul de act normativ nu se referă la acest subiect. |
| 3.6. | Impactul asupra mediului înconjurător | Acumularea Leșu este amplasată în interiorul siturilor Natura2000 ROSPA0115 Defileul Crișului Repede – Valea Iadului, care se suprapune cu situl ROSCI0062 Defileul Crișului Repede – Pădurea Craiului. Pentru acest proiect a fost realizată evaluarea impactului asupra mediului în conformitate cu prevederile Directivei 2014/52/UE a Parlamentului European și a Consiliului din 16 aprilie 2014 de modificare a Directivei 2011/92/UE privind evaluarea efectelor anumitor proiecte publice și private asupra mediului, Legii nr. 292/2018 privind evaluarea impactului anumitor proiecte publice și private asupra mediului, Ordonanței de urgență a guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, care transpune prevederile Directivei 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice și ale Directivei 92/43/CEE a Consiliului din 21 mai 1992 privind conservarea habitatelor naturale și a speciilor de floră și faună sălbatice.Lucrările propuse a se executa, prin caracterul lor, au un impact negativ temporar asupra mediului, doar pe durata de execuție. Proiectul va genera un impact nesemnificativ asupra speciilor și habitatelor identificate, luând în considerare aplicarea măsurilor de reducere și evitare, care constau în diminuarea particulelor de praf, a emisiilor de noxe, a zgomotului, a modului de gestionare a deșeurilor și stabilirea unei perioade optime de implementare. Din analiza efectuată în cadrul Studiului de evaluare adecvată s-a constata că pentru toate speciile și habitatele impactul preconizat va fi fie nesemnificativ, fie inexistent, fie pozitiv prin refacerea conectivității longitudinale a văii Iadului. La implementarea proiectului se vor respecta cu strictețe prevederile Acordului de Mediu nr. 1\_BH\_03.01.2024, Avizului favorabil nr. 195/20.12.2023 emis de administratorul ariilor naturale protejate – Agenția Națională pentru Arii Naturale Protejate, Planului de management și ale Regulamentului sitului Natura 2000 ROSAC0062 Defileul Crișului Repede – Pădurea Craiului și obiectivele de conservare specifice ale siturilor ROSPA0115 Defileul Crișului Repede – Valea Iadului și ROSAC0062 Defileul Crișului Repede – Pădurea Craiului, precum și Avizului de Gospodărire a apelor nr. 77/18.12.2023.Pe parcursul implementării proiectului (perioada de construcție), dar și în primii ani de funcționare se va realiza monitorizarea permanentă din punct de vedere al protecției mediului.Proiectul propus nu va contribui la creșterea impactului negativ al schimbărilor climatice, nefiind producător de gaze cu efect de seră. Proiectul respectă măsurile și condițiile care se impun pentru protecția biodiversiății pe perioada realizării lucrărilor hidrotehnice și a organizării de șantier. Impactul asupra apelor subterane se poate considera minor, datorită genurilor de lucrări alese care nu împiedică transferul apei din râuri în freatic şi invers. Impactul asupra aerului poate fi considerat minor.Lucrările vor respecta condițiile impuse prin Acordul de Mediu nr. 1\_BH\_03.01.2024 emis de Agenția pentru Protecția Mediului Bihor |
| 3.7. | Evaluarea costurilor şi beneficiilor din perspectiva inovării şi digitalizării | În ceea ce privește dimensiunea digitală a investiției, proiectul prevede modernizarea instalațiilor de acționare hidraulică și a instalațiilor electrice, precum și automatizarea echipamentelor hidromecanice prin montarea unei instalații de urmărire a poziției, cu semnalizarea blocării în ghidaje și implementarea unui sistem de activare la distanță.Instalațiile vor fi gestionate de unități de control programabile, care vor include dispozitive de procesare de date control de proces - programmable logic controller, sau PLC, panouri de afișare și elemente de avertizare de alarmă.Camera de comandă/control, cu rol de dispecerat local, este amplasata în casa barajistului și este prevăzută a fi complet echipată pentru regimul de funcționare automată cu comandă și control atât local, cât și de la distanță pentru o serie de comenzi.De asemenea, va fi instalat un sistem de monitorizare pentru efectuarea de măsurători dinamice și statice. Sistemele vor măsura deformarea, temperatura, înclinația și presiunea în corpul barajului.Rețeaua de comunicație între baraj și camera de control va fi de tipul fibrei optice. La nivelul camerei de control va fi instalat un panou cu rol de comandă și control al barajului. Prin implementarea sistemelor automatizate de monitorizare și control, lucrarea se aliniază cerințelor europene de digitizare a obiectivelor hidrotehnice, permițând monitorizarea și comanda în timp real a echipamentelor, concomitent cu transmiterea, înregistrarea și stocarea datelor. |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. |
| 3.9. | Alte informaţii | Nu au fost identificate. |
| **Secţiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** |
| - în mii lei (RON) –  |
| Indicatori | Anulcurent | Urmatorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | - | - | - | - | - | - |
| a) buget de stat, din acesta:(i) impozit pe profit(ii) impozit pe venit | - | - | - | - | - | - |
| b) bugete locale(i) impozit pe profit | - | - | - | - | - | - |
| c) bugetul asigurărilor sociale de stat:(i) contribuţii de asigurări | - | - | - | - | - | - |
| d) alte tipuri de venituri(se va menționa natura acestora) | - | - | - | - | - | - |
| 4.2. Modificări ale cheltuielilor bugetare, plus/minus, din care: | - | - | - | - | - | - |
| a) buget de stat, din acesta:(i) cheltuieli de personal(ii) bunuri şi servicii | - | - | - | - | - | - |
| b) bugete locale:(i) cheltuieli de personal(ii) bunuri şi servicii | - | - | - | - | - | - |
| c) bugetul asigurărilor sociale de stat:(i) cheltuieli de personal(ii) bunuri şi servicii | - | - | - | - | - | - |
| d) alte tipuri de cheltuieli(se va menționa natura acestora) | - | - | - | - | - | - |
| 4.3. Impact financiar, plus/minus, din care: | - | - | - | - | - | - |
| a) buget de stat | - | - | - | - | - | - |
| b) bugete locale | - | - | - | - | - | - |
| 4.4. Propuneri pentru acoperirea creşterii cheltuielilor bugetare | - | - | - | - | - | - |
| 4.5. Propuneri pentru a compensa reducerea veniturilor bugetare | - | - | - | - | - | - |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | - | - | - | - | - | - |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | - | - | - | - | - | - |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | - | - | - | - | - | - |
| 4.8. Alte informații |  Finanţarea obiectivului de investiții se realizează din sumele aferente componentei de împrumut a Planului Național de Redresare și Reziliență, Componenta 1 – Managementul Apei, și din finanțare publică națională, de la bugetul de stat prin Ministerul Mediului, Apelor și Pădurilor, din veniturile proprii ale Administrației Naționale „Apele Române”, precum și din alte surse legal constituite, în limita sumelor aprobate anual cu această destinație, conform programelor de investiții publice aprobate potrivit legii. Proiectul a fost elaborat în conformitate cu prevederile Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publicecu modificările și completările ulterioare. Valoarea totală a obiectivului de investiții include și valoarea aferentă capitolului 7.1 ”Cheltuieli aferente marjei de buget”, care poate fi utilizată doar în cazuri bine justificate. În cazul în care, pentru atingerea scopului proiectului va fi necesară utilizarea unor sume aferente capitolului 7.1, acestea se vor finanța din titlul 61.02 - Finanțare publică națională.Valoarea de finanțat din sume aferente componentei de împrumut a Planului Național de Reziliență și Redresare este de 138.559 mii lei, exclusiv TVA. Valoarea de finanțat din titlul 61.02 - Finanțare publică națională, utilizabilă doar în cazuri foarte bine justificate, este de 29.139 mii lei, exclusiv TVA. |
| **Secţiunea a 5-a****Efectele proiectului de act normativ asupra legislaţiei în vigoare** |
| 5.1. | Măsuri normative necesare pentru aplicarea prevederilor proiectului de act normativ | Proiectul de act normativ nu se referă la acest subiect. |
| 5.2. | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). |  Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect. |
| 5.4. | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5.5. | Alte acte normative şi/sau documente internaţionale din care decurg angajamente asumate  | Proiectul de act normativ nu se referă la acest subiect. |
| 5.6. | Alte informaţii | Nu au fost identificate |
| **Secţiunea a 6-a****Consultările efectuate în vederea elaborării proiectului de act normativ** |
| 6.1. | Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 6.3. | Informaţii despre consultările organizate cu autorităţile administraţiei publice locale | Proiectul de act normativ nu se referă la acest subiect. |
| 6.4. | Informaţii privind puncte de vedere/opinii emise de organisme consultative constituite prin acte normative |  Proiectul de act normativ nu se referă la acest subiect. |
| 6.5. | Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ nu se referă la acest subiect. |
| 6.6. | Alte informaţii  |  În vederea adoptării de către Guvern a acestui proiect de act normativ privind aprobarea caracteristicilor principale și a indicatorilor tehnico-economici aferenți obiectivului de investiții„Îmbunătățirea condițiilor de funcționare în siguranță a acumulării permanente Leșu, județul Bihor” s-a obținut avizul Consiliului Interministerial de Avizare Lucrări Publice de Interes Național și Locuințe nr. 20/29.03.2024 |
| **Secţiunea a 7-a****Activităţi de informare publică privind elaborarea şi implementarea****proiectului de act normativ** |
| 7.1. | Informarea societăţii civile cu privire la elaborarea proiectului de act normativ |  În elaborarea proiectului de act normativ a fost îndeplinită procedura stabilită prin Legea nr.52/2003 privind transparența decizională în administrația publică, republicată, cu modificările ulterioare. |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| **Secţiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ  | Proiectul de act normativ nu se referă la acest subiect. |
| 8.2. | Alte informaţii  | Nu au fost identificate. |

 Pentru considerentele de mai sus, am elaborat prezentul proiect de Hotărâre a Guvernului privind reaprobarea caracteristicilor principale și a indicatorilor tehnico-economici aferenți obiectivului de investiții **„Îmbunătățirea condițiilor de funcționare în siguranță a acumulării Leșu, județul Bihor”** care în forma prezentată, a fost avizat de ministerele interesate şi pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**MIRCEA FECHET**

**AVIZĂM:**

|  |  |
| --- | --- |
| **VICEPRIM-MINISTRU****MINISTRUL AFACERILOR INTERNE****MARIAN-CĂTĂLIN PREDOIU** | **VICEPRIM-MINISTRU****MARIAN NEACȘU** |
| **MINISTRUL INVESTIȚIILOR ȘI****PROIECTELOR EUROPENE****ADRIAN CÂCIU** | **MINISTRUL DEZVOLTĂRII,****LUCRĂRILOR PUBLICE ȘI****ADMINISTRAȚIEI****ADRIAN-IOAN VEȘTEA** |
| **MINISTRUL FINANȚELOR****MARCEL-IOAN BOLOȘ** |

***AVIZEAZĂ:***

|  |
| --- |
| **Secretar de Stat,****Cristian – Valer BEȘENI****Secretar General,****Alexandru AVRAM** |
|  **Secretar General Adjunct Secretar General Adjunct** **Győző István BÁRCZI Teodor DULCEAȚĂ** |
| **Direcția Generală Resurse Umane,** **Juridică și Relația cu Parlamentul****Director General,****Cristina – Elena DUMITRESCU** |
| **Direcția Generală Economică, Investiții Direcția Generală Planul Național** **și Administrativ de Redresare și Reziliență** **Director General, Director General,** **Speranța Georgeta IONESCU Cristian MĂRIȘTEANU** |
| **Serviciul Investiții și Control****Șef serviciu,****Eugenia NECEA****Administrația Națională „Apele Române”****Sorin LUCACI, Director General** |